I 1962 takket han ja til et tilbud om å bli sjef for Fords markedsføringsavdeling. Ford hadde på dette tidspunktet rykte som produsent av pålitelige, men ganske kjedelige biler. Hayes konkluderte med at suksess i billøp var nødvendig for å forbedre Fords rykte. Med kampanjen «Total Performance» forvandlet han Ford fra å være leverandør av transportmidler til å bli en produsent av biler som menigmann fortsatt kunne identifisere seg med, men som likevel oste av fart, spenning og hestekrefter.